Week 50 | EU nieuwsbrief Tweede Kamer
Week 50 - Europese Raad
09/12: Raad Buitenlandse Zaken
09/12: EU Gezondheidsraad
10/12: Raad Werkgelegenheid en Sociale Zaken
10/12: Raad Algemene Zaken
12-13/12: Europese Raad
13/12: Speciale Europese Raad (Artikel 50) Bylsma-saak: Hof hoor ‘apartheidstaktiek’ is gebruik | Netwerk24
Deur Susan Cilliers 05 September 2019 11:06
Xander Bylsma (21) se regspan en die span vir die staat het Donderdagoggend hul slotbetoë gelewer in die binneverhoor oor die toelaatbaarheid van die bekentenis wat hy afgelê het en die uitwysings wat hy gedoen het.
Hy het enkele ure nadat Marna Engelbrecht (16) en Sharnelle Hough in Mei 2018 in Stella in Noordwes vermoor is, sekere erkennings oor die moorde gemaak. Nou ontken hy dit en sê hy is voorgesê en gedreig om te beken.
Sakkie Nel, Bylsma se advokaat, het in die Noordwes-hooggeregshof in Mmabatho aangevoer dat sy grondwetlike regte geskend is, onder meer omdat die private speurder Chris Saunders hom in der waarheid in hegtenis geneem en nie sy regte aan hom voorgehou het nie.
Xander Bylsma en sy ma, Mercia, Donderdagoggend in die hooggeregshof in Mbabatho. Foto: Felix Dlangamandla
Bylsma se ma, Mercia, omhels haar seun Woensdagoggend in die hof. Foto: Felix Dlangamandla
Nel het aangevoer dit was ’n “apartheidstaktiek” en strydig met die waardes van die Grondwet. Enige inligting wat strydig met die Grondwet verkry is, is ontoelaatbaar omdat dit neerkom op ’n onregverdige verhoor.”
Bylsma het ná die gesprek met Saunders, waarin hy glo skuld beken het, dieselfde erkennings teenoor die polisie gemaak.
Adv. Johan Smit SC, vir die staat, het egter aangevoer dat Saunders Bylsma nooit in hegtenis geneem het nie.
Slotbetoë is gelewer in 'n binneverhoor om te bepaal of Bylsma se polisieverklaring en uitwysings toelaatbaar is. Foto: Felix Dlangamandla
Die staat gaan die bandopname (waarop Bylsma se gesprek met Saunders is) nooit as ’n bewysstuk in die hof gebruik om Bylsma se skuld te bewys nie. Dis bloot gebruik om te bewys dat Bylsma nie voorgesê en gedreig is soos hy beweer nie.”
Regter Ronald Hendricks sal na verwagting 14:00 uitspraak gee oor die toelaatbaarheid van die bekentenis en uitwysings.
Hou Netwerk24 dop vir ’n volledige berig oor die onderskeie regspanne se betoë.
Meer oor: Xander Bylsma | Marna Engelbrecht | Sharnelle Hough | Stella-Moorde